CELEX: 22009D0099
Language: fi
Date: 2009-09-25 00:00:00
Title: ETA:n sekakomitean päätös N:o 99/2009, tehty 25 päivänä syyskuuta 2009 , ETA-sopimuksen liitteen XIII (Liikenne) muuttamisesta

19.11.2009   
            
            
               FI
            
            
               Euroopan unionin virallinen lehti
            
            
               L 304/14
            
         ETA:n SEKAKOMITEAN PÄÄTÖS
   
   N:o 99/2009,
   tehty 25 päivänä syyskuuta 2009,
   ETA-sopimuksen liitteen XIII (Liikenne) muuttamisesta
   ETA:n SEKAKOMITEA, joka
   ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 98 artiklan,
   sekä katsoo seuraavaa:
   
               (1)
            
            
               Sopimuksen liite XIII muutettiin 3 päivänä heinäkuuta 2009 tehdyllä ETA:n sekakomitean päätöksellä N:o 85/2009 (1).
            
         
               (2)
            
            
               Toukokuun 29 päivänä 2009 tehdyllä ETA:n sekakomitean päätöksellä N:o 69/2009 (2) otettiin Euroopan parlamentin ja neuvoston asetus (EY) N:o 300/2008 (3) osaksi sopimusta ja poistettiin sopimuksesta Euroopan parlamentin ja neuvoston asetus (EY) N:o 2320/2002 (4).
            
         
               (3)
            
            
               Asetuksen (EY) N:o 2320/2002 soveltamista sopimuksessa olisi jatkettava siihen päivään saakka, jona viimeinen niistä ETA:n sekakomitean päätöksistä, jotka koskevat asetuksen (EY) N:o 300/2008 soveltamisen edellyttämien toimenpiteiden ottamista osaksi sopimusta, tulee voimaan.
            
         
               (4)
            
            
               Asetus (EY) N:o 2320/2002 olisi tästä syystä otettava uudelleen osaksi sopimusta samalla, kun siihen lisätään erityinen mukautus.
            
         
               (5)
            
            
               Asetus (EY) N:o 2320/2002 poistetaan sopimuksesta siitä päivästä alkaen, jona viimeinen niistä ETA:n sekakomitean päätöksistä, jotka koskevat asetuksen (EY) N:o 300/2008 soveltamisen edellyttämien toimenpiteiden ottamista osaksi sopimusta, tulee voimaan.
            
         
               (6)
            
            
               Asetuksen (EY) N:o 300/2008 osalta olisi lisättävä mukautus, joka koskee tarkastuksia koskevan yhteisymmärryspöytäkirjan tekemistä Kansainvälisen siviili-ilmailujärjestön kanssa,
            
         ON PÄÄTTÄNYT SEURAAVAA:
   1 artikla
   Muutetaan sopimuksen liite XIII seuraavasti:
   
               1.
            
            
               Muutetaan 66h kohta (Euroopan parlamentin ja neuvoston asetus (EY) N:o 300/2008) seuraavasti:
               
                           i)
                        
                        
                           Mukautuksista b, c ja d tulee mukautukset c, d ja e.
                        
                     
                           ii)
                        
                        
                           Lisätään mukautuksen a jälkeen mukautus seuraavasti:
                           
                                       ”b)
                                    
                                    
                                       Asetuksen 8 artiklaa ei sovelleta EFTA-valtioihin.
                                       Jos komissio tekee 8 artiklan perusteella Kansainvälisen siviili-ilmailujärjestön (ICAO) kanssa tarkastuksia koskevan yhteisymmärryspöytäkirjan, EFTA-valtiot pyrkivät tekemään ICAO:n kanssa vastaavan yhteisymmärryspöytäkirjan.”.
                                    
                                 
                     
         
               2.
            
            
               Lisätään 66ha kohdan (komission asetus (EY) N:o 272/2009) jälkeen kohta seuraavasti:
               
                           ”66hb.
                        
                        
                           
                              32002 R 2320: Euroopan parlamentin ja neuvoston asetus (EY) N:o 2320/2002, annettu 16 päivänä joulukuuta 2002, yhteisistä siviili-ilmailun turvaamista koskevista säännöistä (EYVL L 355, 30.12.2002, s. 1), sellaisena kuin se on muutettuna seuraavalla:
                           
                                       —
                                    
                                    
                                       
                                          32004 R 0849: Euroopan parlamentin ja neuvoston asetus (EY) N:o 849/2004, annettu 29 päivänä huhtikuuta 2004 (EUVL L 158, 30.4.2004, s. 1), sellaisena kuin se on oikaistuna EUVL:ssä L 229, 29.6.2004, s. 3.
                                       Tätä sopimusta sovellettaessa asetusta koskevat seuraavat mukautukset:
                                       
                                                   a)
                                                
                                                
                                                   Tässä asetuksessa säädettyjä toimenpiteitä ei sovelleta kotimaan lentoliikenteeseen Islannin alueella olevilla lentokentillä.
                                                
                                             
                                                   b)
                                                
                                                
                                                   Tässä asetuksessa säädettyjä toimenpiteitä ei sovelleta Liechtensteinin alueella olevaan siviili-ilmailualan infrastruktuuriin.
                                                
                                             
                                                   c)
                                                
                                                
                                                   Tätä asetusta sovelletaan siihen päivään saakka, jona viimeinen niistä ETA:n sekakomitean päätöksistä, jotka koskevat asetuksen (EY) N:o 300/2008 soveltamisen edellyttämien toimenpiteiden ottamista osaksi sopimusta, tulee voimaan.”.
                                                
                                             
                                 
                     
         
               3.
            
            
               Edellä oleva 66hb kohta (Euroopan parlamentin ja neuvoston asetus (EY) N:o 2320/2002) poistetaan siitä päivästä alkaen, jona viimeinen niistä ETA:n sekakomitean päätöksistä, jotka koskevat asetuksen (EY) N:o 300/2008 soveltamisen edellyttämien toimenpiteiden ottamista osaksi sopimusta, tulee voimaan.
            
         2 artikla
   Tämä päätös tulee voimaan 26 päivänä syyskuuta 2009, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle (5), tai 29 päivänä toukokuuta 2009 tehdyn ETA:n sekakomitean päätöksen N:o 69/2009 voimaantulopäivänä sen mukaan, kumpi niistä on myöhäisempi.
   3 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 25 päivänä syyskuuta 2009.
      
         
            ETA:n sekakomitean puolesta
         
         
            Puheenjohtaja
         
         Oda Helen SLETNES
         
      
   
   
      (1)  EUVL L 277, 22.10.2009, s. 37.
   
      (2)  EUVL L 232, 3.9.2009, s. 25.
   
      (3)  EUVL L 97, 9.4.2008, s. 72.
   
      (4)  EYVL L 355, 30.12.2002, s. 1.
   
      (5)  Valtiosäännön asettamista vaatimuksista ei ole ilmoitettu.